

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: [hivatal@telki.hu](mailto:hivatal@telki.hu)

[www.telki.hu](http://www.telki.hu)

**ELŐTERJESZTÉS**

**A KÉPVISELŐ-TESTÜLET 2025. december 9-i rendes ülésére**

**Napirend tárgya:**

**Polgármester illetményéről és költségtérítéséről**

**A napirendet tárgyaló ülés dátuma**: **2024. 12.09.**

**A napirendet tárgyaló ülés:** **Pénzügyi, Településfejlesztési és Fenntarthatósági Bizottság, Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása:**

Telki község Önkormányzat Képviselő-testülete 91 /2024. (X.14.) számú Önkormányzati határozata a polgármester illetményének és költségtérítésének megállapításáról

**2. Jogszabályi hivatkozások**:

Magyarország helyi önkormányzatairól szóló 2011. évi CLXXXIX. törvény

**3. Költségkihatások:** A mindenkori költségvetést terhelő forrásigény

**4. Tényállás bemutatása:**

Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 71. § (4) - (4a) bekezdése az alábbiak szerint rendelkezik:

*„(4) A polgármester megbízatásának időtartamára havonta*

*a) az 500 fő és az az alatti lakosságszámú település esetében a nemzetgazdasági átlagkereset 1,25-szeresének;*

*b) az 501–1500 fő lakosságszámú település esetében a nemzetgazdasági átlagkereset 1,75szeresének;*

*c) az 1501–2000 fő lakosságszámú település esetében a nemzetgazdasági átlagkereset kétszeresének;*

*d) a* ***2001–5000 fő lakosságszámú*** *település esetében a nemzetgazdasági átlagkereset a település* ***2,25-szeresének****;*

*e) az 5001–10 000 fő lakosságszámú település esetében a nemzetgazdasági átlagkereset két és félszeresének;*

*f) a 10 001–30 000 fő lakosságszámú település esetében a nemzetgazdasági átlagkereset háromszorosának;*

*g) a 30 000 fő feletti lakosságszámú település esetében a nemzetgazdasági átlagkereset három és félszeresének megfelelő összegű illetményre jogosult.”*

*„(4a) A főpolgármester, a megyei jogú város polgármestere, a fővárosi kerületi önkormányzat polgármestere, a vármegyei önkormányzat közgyűlésének elnöke, a polgármester (e szakasz alkalmazásában a továbbiakban együtt: polgármester) illetményének számításánál a tárgyévet megelőző évnek a január első napjától december utolsó napjáig tartó időszakára vonatkozó, a legalább 5 főt foglalkoztató vállalkozásoknál, a költségvetési intézményeknél és a foglalkoztatás szempontjából jelentős nonprofit szervezeteknél teljes munkaidőben alkalmazásban állók bruttó átlagkeresetére vonatkozó a Központi Statisztikai Hivatal által meghatározott nemzetgazdasági rendszeres bruttó átlagkeresetet kell alapul venni. A nemzetgazdasági átlagkereset alapján számított illetményre a polgármester a tárgyév július 1-jétől jogosult.”*

Az Mötv. 147. §-a a következő (3) bekezdéssel egészült ki:

*„(3) E törvénynek a Magyarország helyi önkormányzatairól szóló 2011. évi CLXXXIX. törvény módosításáról szóló 2024. évi LVIII. törvénnyel megállapított rendelkezéseit 2024. október 1-jétől kell alkalmazni. A polgármesteri illetmény 2024. évi megállapítása a 2023. év január-december közti időszakban a teljes munkaidőben alkalmazásban állók esetében a legalább 5 főt foglalkoztató vállalkozásoknál, a költségvetési intézményeknél és a foglalkoztatás szempontjából jelentős nonprofit szervezeteknél a Központi Statisztikai Hivatal által meghatározott, 2024-ben közzétett nemzetgazdasági átlagkereset alapul vételével történik.”*

Tehát sem az illetmény, se a költségtérítés mértékének megállapítása nem a képviselő-testület hatásköre, annak megállapításában **mérlegelési lehetősége nincsen** a képviselő-testületnek, de mivel a foglalkoztatási jogviszonyban álló polgármester felett a munkáltatói jogokat a képviselő-testület gyakorolja, és az **illetmény megállapítása része a munkáltatói jogoknak**, így a képviselő-testületnek egyszerű határozatban **kell döntenie** az illetményről és a költségtérítésről.

A 2023. év január-december közti időszakban a teljes munkaidőben alkalmazásban állók esetében a legalább 5 főt foglalkoztató vállalkozásoknál, a költségvetési intézményeknél és a foglalkoztatás szempontjából jelentős nonprofit szervezeteknél a Központi Statisztikai Hivatal által közzétett adatok alapján nemzetgazdasági átlagkereset 544.396 Ft/fő/hó.

Fentiek alapján **a polgármester havi bruttó illetménye** 544.396 Ft x 2,25 = **1.224.891 Ft**, melyre az Mötv. rendelkezései alapján **visszamenőleg, 2024. október 1-jétől** **jogosult**.

**A főállású polgármester**, a társadalmi megbízatású polgármester, a megyei önkormányzat közgyűlésének elnöke havonta az **illetményének**, tiszteletdíjának **15%-ában meghatározott összegű, azaz 1.224.891 Ft x 0,15 = 183.734 Ft költségtérítésre jogosult**.

Telki, 2024. december 2.

dr. Lack Mónika

jegyző

**Határozati javaslat**

**Telki község Önkormányzat**

**Képviselő-testület**

**/2024.(XII…….) számú önkormányzati határozata**

**A polgármester illetményének és költségtérítésének megállapításáról**

Telki Község Önkormányzat képviselő-testülete megtárgyalta a polgármester illetményére, valamint költségtérítésére vonatkozó javaslatot.

A képviselő-testület a Magyarország helyi önkormányzatairól szóló 2011.évi CLXXXIX. törvény (a továbbiakban: Mötv.) 71.§. (2)-(5) bekezdése alapján **Deltai Károly polgármester illetményét** – aki feladatát főállásban látja el - bruttó **1.224.891.- Ft**-ban állapítja meg 2024. október 1. napjától.

A Mötv. 71.§. ( 6 ) bekezdése értelmében a polgármester havonta **költségtérítésre jogosult**, melynek mértéke az **illetményének 15 %-ában** azaz **bruttó 183.734.- Ft**-ban meghatározott összeg.

A képviselő-testület utasítja a jegyzőt, hogy az illetmény megállapításáról a Magyar Államkincstár Pest Vármegyei Igazgatóságát haladéktalanul tájékoztassa.

Hatályát veszti a polgármester illetményének és költségtérítésének megállapításáról szóló 91 /2024. (X.14.) számú Önkormányzati határozat.

**Határidő**: azonnal

**Felelős**: Jegyző, Pénzügyi Csoport